**PUHJA LASTEAED PÄÄSUSILM**

**Rohelise kooli protokoll nr ...**

**7. juuni 2024**

**Puhja Lasteaia Pääsusilm saalis**

Osalesid: Kati Lemberg, Galina Müürsepp, Ljubov Serikova, Kaja Raitar, Marje Norman, Urve Hämäläinen

Koosolekut juhatas: Urve Hämäläinen

Protokollis: Urve Hämäläinen

**Päevakord:**

* Tutvumine rohelise lipu taotlusvormi ja kriteeriumidega
* 2024/2025 õppeaasta Rohelise kooli teemade valimine
* Ettepanekute tegemine 2024/2025 tegevuskava sündmusteks vastavalt valitud teemadele

**Otsustati:**

* Arutelu käigus peatuti kriteeriumidel, mille täitmine pole olnud siiani piisav (omal algatusel läbi viidud ja kogu haridusasutust hõlmavad keskkonnahariduslikud projektid/üritused/kampaaniad; erinevate huvirühmade ja kogukonna kaasamine; oma keskkonnategevuste tutvustamine teistele haridusasutustele jm) ja vahetati mõtteid, kuidas olukorda parandada.
* 2024/2025 õppeaasta Rohelise kooli üheks teemaks pakkus Marje Norman välja teema TOIT ja tõi näiteid oma rühma sündmustest ja tegevustest, mis järgmiseks õppeaastaks juba planeeritud (lasteaia aiamaal kasvatatud viljadest erinevate toitude tegemine; Lapse Päevad, mis seotud kartulivõtuga, mahlateoga jne). Edasise arutelu käigus pakuti teisteks teemadeks välja PRÜGI ja JÄÄTMED**.**
* Ühise mõttevahetuse käigus pakuti välja mitmeid ideid erinevateks sündmusteks:

\*Õuesõppeaasta lõpetamise või alustamise puhul võiks õpetajate poolt esitatud näidend lastele olla teemakohane (toit või prügi või jäätmed)

\*Koostöös hoolekoguga tuleks teoks teha juba mitu aastat mõtteis olnud idee taaskasutuslaadaks, kus lapsevanemad saaksid ära anda, vahetada ja soetada laste riideid, jalanõusid, mänguasju, spordivahendeid jms. Korrata tasuks raamatulaata.

\* Ülelasteaialiselt võiks jälle korraldada leivanädalat, mille käigus toimuks mitmeid erinevaid kogumajaüritusi. Meenutati varasematel aastatel toimunud leivasaamislugu tutvustavaid mängupidusid ja ümbermaja-leivajooksu, kus erinevates peatuspunktides tuli täita teemakohaseid ülesandeid.

\*Kaaluda võiks näituse korraldamist koostöös peredega (nt „Vanast uus“), kus eksponaatideks nii lasteaias meisterdatud jääkmaterjalidest esemed kui ka kodudest toodud jääkmaterjalidest asjad kaltsuvaipadest ajalehtedest punutisteni.

\*Koostöös lastevanematega tuleks korrastada putukahotell. Jutuks tulid ka teised ideed õueala mitmekesistamiseks (puupill, torude süsteem piirdeaia külge vee- jm mängudeks, taaskasutusmaterjalidest pillid jm).

\*Kuna 2025 teema-aastaks on „Eesti raamat 500“, pakkus Marje Norman välja idee, et iga rühm koostab oma rühma nimililleraamatu, kus lood, luuletused, legendid, laste välja mõeldud lood jm info konkreetse lille kohta.

* Uue õppeaasta tegevuskava väljatöötamise töögruppides tuleks tutvustada järgmise õppeaasta Rohelise kooli teemasid ja ühiselt genereerida ideid teemakohasteks sündmusteks.